section_heading: Sezona 2015./16.
paragraph_text: Dana 20. veljače 2016. godine, Mbappé je postigao svoj prvi pogodak za Monaco i to u sudačkoj nadoknadi utakmice protiv Troyesa u Ligue 1 koja je u konačnici završila pobjedom njegovog kluba rezultatom 3:1. U dobi od 17 godina i 62 dana, postigavši pogodak u navedenoj utakmici, Mbappé je službeno postao najmlađi prvotimac za Monaco u povijesti kluba kojem je to uspjelo, svrgnuvši i u toj kategoriji Henryjev prethodni rekord.<ref><ref> Dana 6. ožujka 2016., Mbappé je potpisao svoj prvi profesionalni ugovor na razdoblje od tri godine čime je postao Monacov igrač do lipnja 2019. godine.<ref> U intervjuu za CNN, Monacov klupski potpredsjednik Vadim Vasilyev koji je odigrao ključnu ulogu u ostvarivanju ugovora s mladim Mbappéom izjavio je da je od početka znao da je Mbappé "fenomen".<ref>